wannaphong/clean_thaiwikipedia huggingface dataset:
# ไข่อนเซ็ง
ไข่อนเซ็ง หรือเรียกอีกอย่างว่า อนเซ็ง ทามาโกะ(หรือ) เป็นไข่ที่ถูกปรุงด้วยความร้อนอุณหภูมิต่ำที่เก่าแก่ของญี่ปุ่น ซึ่งแต่เดิมจะมีการลวกอย่างช้า ๆ ในน้ำร้อนจากน้ำพุร้อน อนเซ็งในญี่ปุ่น ไข่นั้นจะมีไข่ขาวที่มีความเป็นเอกลักษณ์ในรสชาติที่มีความคล้ายกับคัสตาร์ดที่ละเอียดอ่อน(คล้ายกับน้ำนมและนิ่ม) และไข่แดงก็ออกมาเป็นอย่างดี แต่ยังคงรักษาสีและเนื้อครีมของไข่แดงที่ยังไม่สุกสิ่งที่พิเศษเหล่านี้เป็นผลมาจากไข่แดงและไข่ขาวจะแข็งตัวที่อุณหภูมิแตกต่างกัน  ไข่นั้นจะถูกลวกอยู่ภายในเปลือกไข่และเสิร์ฟด้วยการเคาะเปลือกออกมาในถ้วยเล็ก ๆ พร้อมกับซอสน้ำซุปและซอสซีอิ๊ว
# แฟร์ล็อง แมนดี
แฟร์ล็อง แมนดี (เกิด 8 มิถุนายน ค.ศ. 1995) เป็นนักฟุตบอลชาวฝรั่งเศส ปัจจุบันเล่นในตำแหน่งแบ็กซ้ายให้กับเรอัลมาดริด และทีมชาติฝรั่งเศส

การงาน
ในช่วงลีกเดอ ฤดูกาล 2016–17 แมนดีเล่นให้กับเลออาฟวร์ 35 นัด

แมนดีเซ็นสัญญากับสโมสรลีกเอิง ลียง เมื่อวันที่ 29 มิถุนายน ค.ศ. 2017 ด้วยระยะสัญญาห้าปี ค่าตัวที่จ่ายให้กับเลออาฟวร์ ตามรายงานคือ 5 ล้านปอนด์พร้อมกับโบนัสที่อาจเพิ่มเข้าไปอีก 1 ล้านปอนด์
# ดับเบิลยูดับเบิลยูอี สตอมปิงกราวส์
ดับเบิลยูดับเบิลยูอี สตอมปิงกราวส์ (WWE Stomping Grounds) เป็นการแสดงมวยปล้ำอาชีพแบบ เพย์-เพอร์-วิว (PPV) และรายการของ ดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี สำหรับค่ายรอว์, สแมคดาวน์ และ ทูโอไฟว์ ไลว์ฟ จัดขึ้นเมื่อวันที่ 23 มิถุนายน 2019 ณ.Tacoma Dome ในเมืองในเมืองTacoma, Washingtonhttps://www.f4wonline.com/wwe-news/wwe-stomping-grounds-ppv-set-tacoma-washington-282651

ผล
# การฟื้นฟูสภาพป่า
thumb|ที่ดินที่มีการปลูกป่าอายุ 15 ปี
thumb|right|สวนสนแดงอายุ 21 ปีทางตอนใต้ของรัฐออนแทรีโอ

การฟื้นฟูสภาพป่า เป็นการเติมป่าและป่าไม้ (การปลูกป่า) ที่มีอยู่ให้ใหม่ตามธรรมชาติหรือโดยเจตนาจากที่ลดลง ซึ่งมักมาจากการทำลายป่า การฟื้นฟูสภาพป่าสามารถใช้แก้ไขหรือปรับปรุงคุณภาพชีวิตของมนุษย์โดยการดูดซับมลพิษและฝุ่นจากอากาศ, สร้างแหล่งที่อยู่และระบบนิเวศตามธรรมชาติขึ้นใหม่, ลดภาวะโลกร้อนเนื่องจากป่าเอื้อต่อการดูดซับทางชีวภาพของคาร์บอนไดออกไซด์ในบรรยากาศ และการเก็บเกี่ยวทรัพยากร โดยเฉพาะท่อนไม้ แต่ก็ยังรวมถึงผลิตภัณฑ์จากป่าที่ไม่ใช่ไม้

ส่วนการทำให้เป็นป่า ซึ่งเป็นแนวคิดการปลูกป่าชนิดอื่นที่คล้ายกัน หมายถึงกระบวนการกู้คืนและสร้างพื้นที่ป่าไม้หรือป่าใหม่ ที่อาจมีมานานแต่ถูกทำลาย หรือถูกกำจัดไปในบางจุดในอดีตหรือขาดไปโดยธรรมชาติ (เช่น ทุ่งหญ้าธรรมชาติ) บางครั้งคำว่า "การปลูกป่าใหม่" ใช้เพื่อแยกความแตกต่างระหว่างการปกคลุมของป่าดั้งเดิมและการขยายตัวของป่าในพื้นที่ เครื่องมือพิเศษ เช่น แถบปลูกต้นไม้ ถูกใช้เพื่อให้การปลูกต้นไม้ง่ายขึ้นและเร็วขึ้น
# สโมสรฟุตบอลการท่าเรือ ในฤดูกาล 2562
ฤดูกาล 2562 เป็นฤดูกาลที่ 23 ของ การท่าเรือ ในลีกสูงสุดของไทย และเป็นฤดูกาลที่ 21 ของทีมในไทยลีก

นี่คือการเปลี่ยนชื่อของสโมสรฟุตบอลการท่าเรือ
 2510-2552 ในชื่อ สโมสรฟุตบอลการท่าเรือแห่งประเทศไทย (การท่าเรือแห่งประเทศไทย)
 2552-2556 ในชื่อ  สโมสรฟุตบอลการท่าเรือไทย (การท่าเรือไทย)
 2556–2558 ในชื่อ สโมสรฟุตบอลสิงห์ท่าเรือ (สิงห์ท่าเรือ)
 2558–ปัจจุบัน ในชื่อ สโมสรฟุตบอลการท่าเรือ (การท่าเรือ)

ผู้เล่น
ผู้เล่นและหมายเลขเสื้ออัปเดตล่าสุดเมื่อวันที่ 14 กุมภาพันธ์ พ.ศ. 2562.
 หมายเลข สัญชาติ ตำแหน่ง ชื่อ ผู้รักษาประตู กองหลัง กองกลาง กองหน้า

การแข่งขันอย่างไม่เป็นทางการ

ลีโอ ปรี-ซีซัน คัพ 2019

กระชับมิตร

 การแข่งขัน 
 ภาพรวมสถิติ 
{| class="wikitable" style="text-align: center"
|-
!rowspan=2|การแข่งขัน
!colspan=8|ตารางคะแนน
|-
!
!
!
!
!
!
!
!
|-
| ไทยลีก

|-
| ช้าง เอฟเอคัพ

|-
| โตโยต้า ลีกคัพ

|-
! ทั้งหมด

 ไทยลีก 

 ตารางคะแนน 

 ผลการแข่งขัน 

 ไทยเอฟเอคัพ 

 ไทยลีกคัพ 

 สถิติ 
 การทำประตู 

หมายเลขตำแหน่งชื่อลีกเอฟเอคัพลีกคัพรวม4DF เอเลียส ดอเลาะ11025MF เซร์ฆิโอ ซัวเรซ61077FW ปกรณ์ เปรมภักดิ์02028MF โก ซึล-กี100110MF บดินทร์ ผาลา621911MF สุมัญญา ปุริสาย230515MF มาร์ติน สตูเบิล010116MF ศิวกร จักขุประสาท200221MF จิรัตติกาล วาพิลัย001122DF ดาบิด โรเชลา110223FW ดราแกน บอสโควิช320529FW อาทิตย์ บุตรจินดา300330FW ฌูซีมาร์500531MF นูรูล ศรียานเก็ม200297DF เควิน ดีรมรัมย์300399FW โรลันโด แบล็กเบิร์น2103——เข้าประตูตัวเอง1102
# บรีกิทเทอ เบียร์ไลน์
บรีกิทเทอ เบียร์ไลน์ (25 มิถุนายน ค.ศ. 1949  - 3 มิถุนายน ค.ศ. 2024) เป็นอดีตตุลาการชาวออสเตรียผู้ดำรงตำแหน่งนายกรัฐมนตรีออสเตรียตั้งแต่ 3 มิถุนายน ค.ศ. 2019 ถึง 7 มกราคม ค.ศ. 2020
# ติโต (แมว)
คุณติโต เป็นแมวทรงเลี้ยงในพระบาทสมเด็จพระมหาภูมิพลอดุลยเดชมหาราช บรมนาถบพิตร 

คุณติโต เป็นแมวเพศผู้ พันธุ์วิเชียรมาศ ที่สมเด็จพระศรีนครินทราบรมราชชนนีทรงเลี้ยงคู่กับ ติต้า แมวเพศเมียคุณติโต คุณติต้า : แมวทรงเลี้ยงของรัชกาลที่ 9. 6 มีนาคม 2560. สืบค้นเมื่อ 13 มิถุนายน 2562 ในระหว่างที่ได้ประทับอยู่ ณ ตำหนักเมืองโลซาน ประเทศสวิสเซอร์แลนด์ เมื่อประมาณปี พ.ศ. 2487ทำความรู้จัก ‘ติโต’ แมวทรงเลี้ยงของ ‘ในหลวงรัชกาลที่ 9’ ในสวิตเซอร์แลนด์ .วันที่ 14 ตุลาคม 2560. สืบค้นเมื่อ 13 มิถุนายน 2562. โดยมีลักษณะเป็นแมวสีน้ำตาลเข้ม ดวงตาสีฟ้าเป็นประกาย ใบหู พร้อมกับส่วนต่าง ๆ ของร่างกายจะเป็นสีเข้มกว่าบริเวณลำตัวซึ่งจะมีสีที่อ่อนกว่าคุณติโต แมวทรงเลี้ยง ในพระเจ้าอยู่หัว ในหลวงรัชกาลที่ 9 ในปี พ.ศ. 2487. วันที่ 14 ตุลาคม 2559. สืบค้นเมื่อ 13 มิถุนายน 2562. คุณติโตมีนิสัยซุกซน ชอบออกไปเที่ยวข้างนอกและหลายครั้งเข้าพระตำหนักไม่ได้เปิดเรื่องราว คุณติโต แมวทรงเลี้ยงของในหลวง ร.9 เมื่อครั้งประทับสวิตเซอร์แลนด์. วันที่ 14 ตุลาคม 2559. สืบค้นเมื่อ 13 มิถุนายน 2562.'คุณติโต'แมวทรงเลี้ยง หนึ่งเดียวของในหลวง. 15 ตุลาคม 2559. สืบค้นเมื่อ 13 มิถุนายน 2562.

ที่มาของชื่อ "ติโต" คือ ชื่อแฝงของอดีตประธานาธิบดีแห่งยูโกสลาเวีย ยอซีป บรอซ ตีโต“คุณติโต” แมวทรงเลี้ยงหนึ่งเดียวของในหลวงรัชกาลที่9 . วันที่ 14 ตุลาคม 2559. สืบค้นเมื่อ 13 มิถุนายน 2562. เป็นรัฐบุรุษและนักต่อสู้ผู้ต่อต้านอดอล์ฟ ฮิตเลอร์ในสงครามโลกครั้งที่ 2 และรักษาประเทศให้พ้นจากอำนาจของสหภาพโซเวียตในอดีต
# รถไฟฟ้าเคเซสายท่าอากาศยานนาริตะ
รถไฟฟ้าเคเซสายท่าอากาศยานนาริตะ (,) เป็นสายรถไฟที่เชื่อมระหว่างสถานีรถไฟเคเซทากาซาโกะ กับสถานีรถไฟท่าอากาศยานนาริตะ อาคารผู้โดยสาร 1 ขบวนรถไฟด่วนพิเศษสกายไลเนอร์ที่วิ่งในเส้นทางนี้จะวิ่งต่อไปยังสถานีรถไฟโตเกียวโดยใช้ทางร่วมกับรถไฟฟ้าเคเซสายหลัก

รายชื่อสถานี
หมาย "●" คือสถานีที่รถไฟจอด และหมาย "｜" คือสถานีที่รถไฟไม่จอด
หมายเลขสถานีญี่ปุ่นขบวน AccessExpressขบวนสกายไลเนอร์เชื่อมต่อกับที่ตั้ง (Keisei-Takasago)京成高砂●｜แขวงคัตสึชิกะ (Higashi-Matsudo)東松戸●｜มัตสึโดะจังหวัดชิบะ (Shin-Kamagaya)新鎌ヶ谷●｜คามางายะ (Chiba New Town Chūō)千葉ニュータウン中央●｜ สายโฮกุโซอินไซ (Imba Nihon-idai)印旛日本医大●｜ สายโฮกุโซ (Narita Yukawa)成田湯川●｜นาริตะ (Narita Airport Terminal 2·3)空港第2ビル●● (Narita Airport Terminal 1)成田空港●●

แหล่งข้อมูลอื่น
 New Skyliner 
 Narita Rapid Rail Access Co. Ltd.
# สงครามกลางเมืองเยเมน (พ.ศ. 2558–ปัจจุบัน)
สงครามกลางเมืองเยเมน  เป็นความขัดแย้งที่ยังดำเนินไปต่อเนื่อง เริ่มขึ้นเมื่อ พ.ศ. 2558 ระหว่างสองฝ่าย: รัฐบาลเยเมนนำโดย อับดรับบูห์ มันซูร์ ฮาดี และขบวนการติดอาวุธฮูษี ร่วมกับพันธมิตรและผู้สนับสนุน ทั้งสองฝ่ายอ้างว่าเป็นรัฐบาลอย่างเป็นทางการของเยเมน 

กองกำลังของฮูษี ปัจจุบันควบคุมเมืองหลวง ซานาอา เป็นพันธมิตรกับกองกำลังที่จงรักภักดีกับอดีตประธานาธิบดี อาลี อับดุลลอห์ ซาเละห์ ได้ปะทะกับกองกำลังที่ภักดีกับฮาดี ซึ่งมีฐานที่มั่นที่เอเดน อัลกออิดะห์ในคาบสมุทรอาหรับ (AQAP) และ รัฐอิสลามแห่งอิรักและเลอแวนต์ ได้ร่วมโจมตีด้วย โดยอัลกออิดะห์ควบคุมพื้นที่ในชนบทห่างไกล และตามแนวชายฝั่ง

ในวันที่ 21 มีนาคม พ.ศ. 2558 หลังจากฮูษีเข้ายึดครองซานาอาและรัฐบาลเยเมน ผู้นำคณะกรรมการปฏิวัติสูงสุดของฮูษี ได้ประกาศปลดฮาดี และขยายการควบคุมไปยังพื้นที่จังหวัดทางภาคใต้ การรุกของฮูทีเป็นพันธมิตรกับกำลังทหารที่ภักดีต่อซาเละห์ เริ่มการต่อสู้ในวันรุ่งขึ้นที่ลาหิช และยึดได้ในวันที่ 25 มีนาคม และคืบหน้าไปยังเอเดน ซึ่งเป็นพื้นที่สำคัญของฮาดีฮาดีลี้ภัยออกนอกประเทศในวันเดียวกัน 

ต่อมา มีความช่วยเหลือของซาอุดิอาระเบีย ที่เข้ามาโจมตีทางอากาศเพื่อฟื้นฟูรัฐบาลเดิมของเยเมน สหรัฐอเมริกาเข้ามาช่วยเหลือทางด้านโลจิสติกส์ด้วย  ตามข้อมูลของสหประชาชาติ ระหว่างเดือนมีนาคม พ.ศ. 2558 – เดือนธันวาคม 2560 ประชาชนราว 8,670–13,600 คนถูกฆ่าในเยเมน โดยเป็นพลเรือนมากกว่า 5,200 คนและคาดว่ามากกว่า 50,000 คนเสียชีวิตเพราะความอดอยากในเยเมนที่เกิดขึ้นต่อเนื่องตั้งแต่ พ.ศ. 2559 ซึ่งมีสาเหตุมาจากสงคราม

ความขัดแย้งนี้ถูกมองว่าเป็นการขยายตัวมาจากความขัดแย้งระหว่างอิหร่านและซาอุดิอาระเบีย ซึ่งหมายความว่าอิหร่านมีอิทธิพลในบริเวณนี้https://www.bbc.com/news/world-middle-east-29319423https://www.theguardian.com/world/2018/nov/21/who-are-the-houthis-fighting-the-saudi-led-coalition-in-yemen ใน พ.ศ. 2561 สหประชาชาติเตือนว่าประชาชนชาวเยเมน 13 ล้านคน พบกับความอดอยากที่เลวร้ายที่สุดในโลกในรอบ 100ปี

ชุมชนนานาชาติประณามการทิ้งระเบิดของฝ่ายซาอุดิอาระเบีย ซึ่งมีการทิ้งระเบิดในพื้นที่ของพลเรือนSaudi Arabia and al-Qaeda Unite in Yemen , Huffington Post, "Despite the international community's condemnation of Saudi Arabia's bombing of civilian areas in Yemen, ... " การทิ้งระเบิดทำให้ประชาชน 17,729 เสียชีวิตหรือบาดเจ็บจากข้อมูลเมื่อเดือนมีนาคม พ.ศ. 2562 วิกฤติการณ์นี้เริ่มจะได้รับความสนใจจากสื่อนานาชาติ ดังที่เป็นในสงครามกลางเมืองซีเรียhttps://news.sky.com/feature/yemen-faces-of-the-worlds-forgotten-war-11516374https://www.amnesty.org/en/latest/news/2015/09/yemen-the-forgotten-war/

สหรัฐได้ทิ้งระเบิดเพื่อช่วยเหลือซาอุดิอาระเบียโจมตีทางอากาศต่อเยเมน ในเดือนมีนาคม พ.ศ. 2562 ทำให้สภาสูงของสหรัฐผ่านญัตติเพื่อยุติการช่วยเหลือของสหรัฐต่อซาอุดิอาระเบีย ซึ่งถูกระงับโดยประธานาธิบดี โดนัลด์ ทรัมป์ และในเดือนพฤษภาคม สภาสูงล้มเหลวที่จะยกเลิกการยับยั้งนี้
# นีโกไล คอสเตอร์-แวลเตา
นีโกไล คอสเตอร์-แวลเตา (เกิด 27 กรกฎาคม ค.ศ. 1970) เป็นนักแสดง ผู้อำนวยการสร้างภาพยนตร์ และนักเขียนบทชาวเดนมาร์ก สำเร็จการศึกษาจากโรงเรียนศิลปะการแสดงแห่งชาติเดนมาร์ก (Danish National School of Performing Arts) ในกรุงโคเปนเฮเกนเมื่อ ค.ศ. 1993 เขามีผลงานแจ้งเกิดจากบทบาทในภาพยนตร์เดนมาร์ก เรื่อง Nightwatch (1994) จากนั้นได้แสดงภาพยนตร์อีกหลายเรื่องทั้งในสแกนดิเนเวียและยุโรป เช่น Headhunters (2011) และ A Thousand Times Good Night (2013)

ในสหรัฐ คอสเตอร์-แวลเตามีผลงานแสดงเรื่องแรกในภาพยนตร์สงคราม Black Hawk Down (2001) โดยรับบทเป็น ”แกรี กอร์ดอน” จากนั้นรับบทเป็นนักสืบชื่อ “จอห์น อัมสเตอร์ดัม” ในภาพยนตร์ชุดทางโทรทัศน์ช่องฟ็อกซ์เรื่อง New Amsterdam (2008) และรับบท “แฟรงก์ ไพก์” ในภาพยนตร์ชุดทางโทรทัศน์ช่องฟ็อกซ์เรื่อง Virtuality จนเป็นที่รู้จักอย่างกว้างขวางจากบท “เจมี แลนนิสเตอร์” ในภาพยนตร์ชุดทางโทรทัศน์ช่องเอชบีโอเรื่อง มหาศึกชิงบัลลังก์ ซึ่งทำให้เขาได้รับการเสนอชื่อเข้าชิงรางวัลนักแสดงสมทบยอดเยี่ยมประเภทภาพยนตร์ชุดแนวชีวิตจากรางวัลไพรม์ไทม์เอมมีในปี 2018 นอกจากนี้เขายังทำหน้าที่ทูตสันถวไมตรีของโครงการพัฒนาแห่งสหประชาชาติ โดยตระหนักทางด้านความเท่าเทียมทางเพศและการเปลี่ยนแปลงสภาพภูมิอากาศ
# แคร์รี หลั่ม
หลิน เจิ้ง เยฺว่เอ๋อ (เกิด 13 พฤษภาคม พ.ศ. 2500) หรือภาษากวางตุ้งว่า หลั่ม แจ่ง ยฺหวุดหง่อ (ยฺหวิดเพ็ง: Lam4 Zeng6 Jyut6ngo4) หรือ แคร์รี หลั่ม (Carrie Lam) เป็นนักการเมืองชาวฮ่องกง เคยดำรงตำแหน่งผู้บริหารสูงสุดฮ่องกง คนที่ 4 ระหว่าง พ.ศ. 2560 ถึง 2565 ก่อนหน้านี้ ดำรงตำแหน่งผู้อำนวยการสำนักการปกครอง (政務司司長) ตั้งแต่ พ.ศ. 2555 ถึง 2560 และรัฐมนตรีว่าการกระทรวงการพัฒนา (發展局局長 "หัวหน้ากระทรวงกระทรวงการพัฒนา"; Secretary for Development) ตั้งแต่ พ.ศ. 2550 ถึง 2555

เธอสำเร็จการศึกษาจากมหาวิทยาลัยฮ่องกง แล้วเข้ารับราชการเมื่อ พ.ศ. 2523 สมัยที่ฮ่องกงยังอยู่ในความปกครองของบริเตน ต่อมาเมื่อได้รับแต่งตั้งเป็นรัฐมนตรีว่าการกระทรวงการพัฒนา จึงกลายเป็นข้าราชการคนสำคัญขึ้น ช่วงที่ดำรงตำแหน่งดังกล่าวอยู่นั้น เธอได้ฉายาว่า "นักสู้ยิบตา" (tough fighter) เพราะสนับสนุนการรื้อท่าเรือราชินี (Queen's Pier) อย่างแข็งขัน

เธอได้รับแต่งตั้งเป็นรัฐมนตรีใหญ่ฝ่ายปกครองในครั้งที่เหลียง เจิ้นอิง (Leung Chun-ying) เป็นนายกองค์การบริหารฮ่องกง ช่วงนั้น เธอเป็นหัวหน้าคณะทำงานเฉพาะกิจว่าด้วยการพัฒนารัฐธรรมนูญ (Task Force on Constitutional Development) ในการปฏิรูปการเมืองช่วง พ.ศ. 2556–2558 และจัดการพูดคุยกับผู้นำนักศึกษาในการประท้วงเมื่อ พ.ศ. 2557 ต่อมาในการเลือกตั้งนายกองค์การบริหารฮ่องกง พ.ศ. 2560 เธอได้รับการสนับสนุนจากรัฐบาลจีนแผ่นดินใหญ่ และได้รับคะแนนเสียง 777 คะแนนจากกรรมการการเลือกตั้งซึ่งมีทั้งหมด 1,194 คน จึงได้เป็นนายกองค์การบริหารฮ่องกงคนใหม่ เธอแถลงชัยชนะโดยสัญญาว่า จะ "เยียวยาความแตกแยกในสังคม" (heal the social divide) และ "หลอมรวมสังคมเราให้ก้าวหน้า" (unite our society to move forward)

อย่างไรก็ดี การปกครองของเธอเป็นที่วิพากษ์วิจารณ์หลายขนาน เช่น ในประเด็นที่จับนักกิจกรรมมาขึ้นศาลและจำคุก รวมถึงตัดสิทธิ์ทางการเมืองของผู้สมัครรับเลือกตั้งจากฝั่งประชาธิปไตยและฝั่งที่สนับสนุนให้ฮ่องกงประกาศเอกราชจากจีน นอกจากนี้ ใน พ.ศ. 2562 รัฐบาลของเธอเสนอ "ร่างรัฐบัญญัติกฎหมายผู้หนีคดีและความช่วยเหลือร่วมกันทางกฎหมายในคดีอาญา (แก้ไขเพิ่มเติม) ค.ศ. 2019" (Fugitive Offenders and Mutual Legal Assistance in Criminal Matters Legislation (Amendment) Bill 2019) ซึ่งนำไปสู่การประท้วงอย่างกว้างขวางทั้งในและนอกฮ่องกง ผู้ประท้วงหลายคนยังเรียกร้องให้เธอลาออก เพราะมองว่า เธอเป็นหุ่นเชิดของจีนแผ่นดินใหญ่
# โรคเบื่ออาหารเหตุจิตใจ
โรคเบื่ออาหารเหตุจิตใจ  หรือ อะนอเร็กเซีย เป็นความผิดปกติของการรับประทานที่ผู้ป่วยมีลักษณะน้ำหนักลด จำกัดอาหาร มีความกลัวน้ำหนักขึ้นและมีความต้องการที่จะผอมอย่างมาก ผู้ป่วยอะนอเร็กเซียมักมองว่าตัวเองมีน้ำหนักเกินทั้งที่ในความจริงมีน้ำหนักต่ำกว่าเกณฑ์และมักปฏิเสธว่าตัวเองมีปัญหาด้านน้ำหนักลด พวกเขามักใช้วิธีลดน้ำหนักด้วยการทานน้อย ออกกำลังกายอย่างหนัก ทำให้ตัวเองอาเจียนหรือใช้ยาระบาย ภาวะแทรกซ้อนจากโรคนี้ได้แก่โรคกระดูกพรุน ภาวะการมีบุตรยาก โรคหัวใจ ในผู้หญิงมักพบภาวะขาดประจำเดือน

สาเหตุของอะนอเร็กเซียยังไม่เป็นที่ทราบแน่ชัด แต่พบว่ายีนบางตัวส่งผลต่อผู้ป่วยที่เป็นแฝดแท้มากกว่า ปัจจัยด้านสังคมที่ให้คุณค่ากับความผอมส่งผลให้อัตราโรคนี้สูงขึ้นเช่นกัน โรคอะนอเร็กเซียพบได้ในอาชีพที่เกี่ยวข้องกับรูปลักษณ์เช่น นักกีฬา นักเดินแบบและนักเต้นรำ รวมถึงหลังจากประสบความเครียดหรือเหตุการณ์ที่ส่งผลต่อจิตใจ การวินิจฉัยทั่วไปจะใช้การวัดน้ำหนักและแบ่งความรุนแรงตามดัชนีมวลกาย (BMI) ในผู้ใหญ่ที่ป่วยเป็นโรคอะนอเร็กเซียระดับต่ำจะมีค่า BMI สูงกว่า 17, ระดับกลาง BMI 16-17, ระดับสูง BMI 15-16 และระดับร้ายแรง BMI ต่ำกว่า 15 โรคอะนอเร็กเซียมีภาวะตั้งต้นในช่วงวัยรุ่นถึงวัยผู้ใหญ่ตอนต้น

การรักษาโรคอะนอเร็กเซียจะเป็นการฟื้นฟูน้ำหนัก รักษาด้านจิตใจและพฤติกรรม มีรายงานว่าการบำบัดแบบอื่น ๆ เช่นการบําบัดทางความคิดและพฤติกรรมและการบำบัดครอบครัวมอดส์ลีย์ได้ผลเช่นกัน ผู้ป่วยบางรายอาจประสบโรคนี้ช่วงเดียวแล้วอาการดีขึ้น ในขณะที่บางรายอาจป่วยได้หลายช่วงในเวลาหลายปี มีรายงานว่าภาวะแทรกซ้อนจะลดลงหากกลับมามีน้ำหนักตามเกณฑ์อีกครั้ง

มีผู้ป่วยอะนอเร็กเซียทั่วโลกประมาณ 2.9 ล้านคนในปี ค.ศ. 2015 โดยพบว่า ผู้หญิงชาวตะวันตกประมาณ 0.9-4.3% และผู้ชายชาวตะวันตก 0.2-0.3% จะประสบโรคนี้ในช่วงหนึ่งของชีวิต ในปี ค.ศ. 2015 โรคนี้ทำให้มีผู้เสียชีวิตโดยตรงประมาณ 600 คน และเพิ่มความเสี่ยงในการเสียชีวิตจากสาเหตุอื่น เช่น การฆ่าตัวตาย วิลเลียม กอล แพทย์ชาวอังกฤษเป็นผู้นิยามชื่อโรคและบรรยายถึงโรคนี้เป็นครั้งแรกในปี ค.ศ. 1873 โดยมาจากคำในภาษากรีก ἀνορεξία (anorexía) ที่แปลว่า "ไม่อยากอาหาร" ดังนั้น anorexia nervosa จึงมีความหมายว่า "ผู้ป่วยทางจิตที่ไม่อยากอาหาร"
# เลขทะเบียนวัตถุอวกาศสากล
เลขทะเบียนวัตถุอวกาศสากล  หรือที่รู้จักในนามของ เลขทะเบียน COSPAR (COSPAR ID) และในสหรัฐอเมริกาใช้ เลขทะเบียน NSSDC ID (NSSDC ID) เป็นระบบที่ใช้ในการกำหนดเลขประจำตัวของวัตถุประดิษฐ์ทั้งหมดที่ถูกส่งขึ้นไปในอวกาศ ซึ่งได้แก่ ดาวเทียม ยานสำรวจอวกาศ ชิ้นส่วนจรวด และส่วนประกอบอื่นๆ ที่ใช้ในการส่ง ระบบนี้เป็นส่วนหนึ่งของสนธิสัญญาอวกาศ (Outer Space Treaty) ซึ่งถูกร่างภายใต้การอุปถัมภ์ของสหประชาชาติในการระบุรายละเอียดของวัตถุที่ถูกส่งขึ้นไปโคจรนอกโลก ระบบเลขทะเบียนแรกที่ใช้งานถูกกำหนดโดย 

ระบบเลขทะเบียนนี้จะรู้กันดีว่าคือระบบของ COSPAR ซึ่งเป็นชื่อย่อของคณะกรรมาธิการว่าด้วยการวิจัยด้านอวกาศ (Committee on Space Research) ซึ่งก่อตั้งโดยสภาวิทยาศาสตร์ระหว่างประเทศ (International Council for Science, ICSU)

ระบบของ COSPAR จัดเป็นระบบทะเบียนวัตถุอวกาศระบบแรก ซึ่งคิดค้นขึ้นโดยมหาวิทยาลัยฮาร์วาร์ดในปี ค.ศ. 1958 ในขณะนั้นจะใช้อักษรกรีกในการระบุดาวเทียม ยกตัวอย่างเช่น ดาวเทียมสปุตนิก 1 ถูกระบุเป็น 1957 α2 ระบบเลขทะเบียนของมหาวิทยาลัยฮาร์วาร์ดถูกใช้ในการระบุดาวเทียมที่ส่งขึ้นอวกาศมาจนถึงปี ค.ศ. 1962 หลังจากนั้นได้มีปรับปรุงระบบให้ทันสมัยขึ้นและเริ่มมีผลบังคับใช้มาตั้งแต่ปี ค.ศ. 1963 โดยดาวเทียมดวงแรกที่ถูกลงทะเบียนในระบบใหม่คือดาวเทียม Luna E-6 No.2 หรือที่รู้จักกันในชื่อสปุตนิก 25 เลขทะเบียนคือ 1963-001B นอกจากนี้ยังมีการระบุหมายเลขทะเบียนแบบใหม่ย้อนหลังให้กับดาวเทียมที่ถูกส่งไปก่อนหน้านี้ เช่นในเว็บไซต์ NSSDC แม้ว่าดาวเทียมเหล่านี้จะไม่ได้อยู่ในวงโคจรอีกแล้วก็ตาม

สำหรับรายการจำแนกวัตถุอวกาศที่ใช้ในสหรัฐอเมริกาจะอยู่ในการกำกับดูแลของศูนย์ข้อมูลวิทยาศาสตร์อวกาศแห่งชาติ (National Space Science Data Center: NSSDC) ซึ่งเป็นหน่วยงานขององค์การนาซา

 โครงสร้างของเลขทะเบียน COSPAR 
เลขทะเบียน COSPAR สามารถแบ่งออกเป็นสามชุดย่อย ได้แก่

 ชุดแรกคือตัวเลขปี ค.ศ. ของวัตถุที่ถูกส่งขึ้นอวกาศ
 ชุดที่สองคือตัวเลขลำดับครั้งที่มีการส่งขึ้นอวกาศในปีนั้น
 ชุดสุดท้ายคือตัวอักษรเฉพาะของดาวเทียมซึ่งเริ่มต้นด้วย A 

ตารางด้านล่างคือตัวอย่างของเลขทะเบียนวัตถุอวกาศในโครงการสำคัญๆ
โครงการชิ้นส่วนวัตถุหมายเลขแค็ตตาล็อกดาวเทียม หรือ เลขทะเบียน NORADเลขทะเบียน COSPARปี ค.ศ. ที่ส่งลำดับครั้งที่ส่งในปีปฎิทินตัวอักษรเฉพาะของดาวเทียม ชิ้นส่วนจรวด และส่วนประกอบอื่นๆการส่งดาวเทียมดวงแรกของโลก ส่วนที่ 2 ของจรวด R-7 Semyorka000011957-001A1957001Aดาวเทียมสปุตนิก 1000021957-001BBการส่งจรวด Ariane 5 ในวันที่ 20 ธันวาคม ค.ศ. 2008ดาวเทียม Hot Bird 9334592008-065A2008065Aดาวเทียม W2M334602008-065BBกระสวยอวกาศ Sylda334612008-065CCส่วนที่ 2 ของจรวด Ariane 5334622008-065DDการส่งดาวเทียมไทยคม 8 ในวันที่ 27 พฤษภาคม ค.ศ. 2016ดาวเทียมไทยคม 8415522016-031A2016031Aส่วนที่ 2 ของจรวด Falcon 9 R/B415532016-031BB

 ข้อบ่งใช้ 

 วัตถุที่ส่งขึ้นอวกาศไม่สำเร็จจะไม่ถูกลงทะเบียนไว้ แต่จะถูกจำแนกไว้ในชื่อแบบไม่เป็นทางการ เช่น การส่งดาวเทียม Vanguard SLV1 จะบันทึกว่า VASGL1
 วัตถุที่บินในวงโคจรย่อย (sub-orbital flight) จะไม่ถูกลงทะเบียนไว้
 กระสวยอวกาศที่เดินทางกลับมายังพื้นโลกจะมีหมายเลขทะเบียนแยกในการบินแต่ละครั้ง
 ชิ้นส่วนขนาดเล็กที่หลุดออกมาจากยานหรือดาวเทียมแล้วเข้าสู่วงโคจรอย่างอิสระจะไม่ถูกลงทะเบียนไว้
 หมายเลขแค็ตตาล็อกดาวเทียม (Satellite Catalog Number หรือ SATCAT no.) หรืออดีตคือ NORAD ID เป็นระบบหมายเลขอีกระบบหนึ่งที่ใช้ในการคิดตามวัตถุในอวกาศเพื่อหลีกเลี่ยงการชน
# มัสยิดจาเม็ก
มัสยิดจาเม็ก หรือชื่อทางการว่า มัสยิดสุลต่านอับดุล ซามัด จาเม็ก (, ยาวี:) เป็นหนึ่งในมัสยิดที่เก่าแก่ที่สุดในกรุงกัวลาลัมเปอร์ ประเทศมาเลเซีย มัสยิดนี้ได้รับการออกแบบโดยอาร์เทอร์ เบนิสัน ฮับแบ็ก (Arthur Benison Hubback) และสร้างใน ค.ศ. 1909 โดยสร้างใกล้กับแม่น้ำกลังและแม่น้ำกมบัก

คำว่า "จาเม็ก" ในภาษามลายูมีความหมายเดียวกันกับในภาษาอาหรับ  ซึ่งหมายถึงสถานที่ที่ผู้คนมาสักการะ และคนในพื้นที่เรียกมัสยิดนี้ว่า "มัสยิดวันศุกร์"

ประวัติ
thumb|left|upright=1.2|มัสยิดจาเม็กมองผ่านทางแม่น้ำกมบักและแม่น้ำกลัง
มัสยิดนี้ถูกสร้างขึ้นบนสุสานเก่า ถึงแม้ว่าจะมีมัสยิดอื่นที่สร้างบนถนนชวาก็ตาม แต่มัสยิดจาเม็กเป็นมัสยิดแรกที่สร้างในตัวเมืองกัวลาลัมเปอร์ โดยวางศิลาฤกษ์ในวันที่ 23 มีนาคม ค.ศ. 1908 และเปิดมัสยิดในวันที่ 23 ธันวาคม ค.ศ. 1909 โดยใช้งบประมาณ 32,625 ดอลลาร์ ซึ่งส่วนหนึ่งนำมาจากการสนับสนุนของรัฐบาลอาณานิคมอังกฤษ มัสยิดจาเม็กทำหน้าที่เป็นมัสยิดหลักของกัวลาลัมเปอร์จนกระทั่งมีการสร้างมัสยิดเนอการาใน ค.ศ. 1965

หลังจากนั้นจึงมีการขยายมัสยิด โดยสร้างทุ่งเปิดโล่งไว้ด้านนอก และใน ค.ศ. 1993 โดมหนึ่งถล่มลงมาเพราะรับน้ำฝนไม่ไหว ปัจจุบันได้รับการซ่อมแซมแล้ว

ในวันที่ 23 มิถุนายน ค.ศ. 2017 มัสยิดนี้เปลี่ยนชื่อเป็นมัสยิดสุลต่านอับดุล ซามัด จาเม็ก ตามชื่อบรรพบุรุษของสุลต่านชาราฟุดดินแห่งรัฐเซอลาโงร์

รูปแบบ
thumb|upright=0.8|มัสยิดส่วนเดิม (ซ้าย) และส่วนต่อเติม (ขวา) ใช้สีอิฐไม่เหมือนกัน
ตัวมัสยิดมีรูปร่างสถาปัตยกรรมแบบมัวร์, อินโด-ซาราเซนิก หรือโมกุล อาร์เทอร์ เบนิสัน ฮับแบ็ก ได้สร้างสิ่งก่อสร้างอื่นในแบบเดียวกัน เช่น สถานีรถไฟกัวลาลัมเปอร์ และมัสยิดอุบูเดียฮ์ที่กัวลากังซาร์ ตัวมัสยิดมีหออะซานอยู่ 2 หอ และมีโดม 3 โดม โดยโดมที่ใหญ่ที่สุดมีความสูงถึง 

ใกล้มัสยิดมีสถานีรถไฟรางเบามัสยิดจาเม็กที่ให้บริการกับสายเกอลานาจายา, สายศรีเปอตาลิง และสายอัมปัง โดยที่สถานีตั้งอยู่ระหว่างไชนาทาวน์ กับลิตเทิลอินเดีย ใกล้ ๆ สถานีมีจัตุรัสเมอร์เดกาอยู่ด้วย

ดูเพิ่ม
 ศาสนาอิสลามในประเทศมาเลเซีย
 สถาปัตยกรรมอิสลาม

ภาพ
# ณัฐรินทร์ สุวรรณเลิศ
ณัฐรินทร์ สุวรรณเลิศ  (เกิดเมื่อวันที่ 23 สิงหาคม พ.ศ. 2535) เป็นนักแสดงชาวไทยเกิดที่กรุงเทพมหานคร ปัจจุบันเธอเป็นนักแสดงสังกัดช่อง 7 เอชดีซูมแฟชั่นสาวหน้าหวาน ตามสไตล์ “ลิเบีย ณัฐรินทร์” ดาราเดลี่ ฉบับเมื่อวันที่ 8 พฤษภาคม 2561

 ประวัติ 
ณัฐรินทร์ สุวรรณเลิศ หรือชื่อเดิม (ชุติมนต์ สุวรรณเลิศ) ชื่อเล่น ลิเบีย เกิดเมื่อวันที่ 23 สิงหาคม พ.ศ. 2535เธอจบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ ลิเบียเป็นบุตรคนโต มีน้องชายชื่อเอเชีย ทั้งคู่เกิดที่กรุงเทพมหานคร มีบิดาและมารดานับถือศาสนาพุทธและมีเชื้อชาติไทยจีนปัจจุบันเธออาศัยและพักกับครอบครัวที่กรุงเทพมหานครเปิดประวัติสาวหวาน “ลิเบีย” หรือ “เต็มฟ้า” ใน “พันธกานต์รัก”ดาราเดลี่ ฉบับเมื่อวันที่ 30 เมษายน 2561
 การทำงาน 
เธอเริ่มเข้าสู่วงการบันเทิงไทยเขาได้มีโอกาสร่วมถ่ายโฆษณาต่าง ๆ ต่อมาเธอได้ลงนามสัญญาในฐานะนักแสดงสังกัดช่อง 7 เอชดี เธอมีผลงานละครเรื่อง หนีก็ล่า ซ่าก็รัก,มรสุมสวาท,มัสยา,รักกันมันแจ๋ว 'ลิเบีย-ณัฐรินทร์' เด็กสาวขี้อาย ที่ตกหลุมรักการแสดงแนวหน้า ฉบับเมื่อวันที่ 19 พฤษภาคม 2561เป็นต้น เธอรับงานละครเรื่อยมาในปี 2561 ละครเรื่อง เจ้าสาวช่างยนต์ เจ้าของบทบาท ภาวิตา ประกบคู่กับเกรท สพล อัศวมั่นคง“เกรท-ลิเบีย” จัดหนัก จัดเต็มๆ! ในละคร “เจ้าสาวช่างยนต์”ผู้จัดการASTV ฉบับเมื่อวันที่ 31 สิงหาคม 2561และเป็นการร่วมงานกันเป็นครั้งแรกโดยมีผู้ติดตามและรับชมทำให้ละครเรื่องนี้กระแสตอบรับเป็นอย่างและดีล่าสุดตอนจบละครเรื่องเรตติ้งสูงสุด 7.7 ทำให้ทีมงานผู้จัดและนักแสดงปลื้มกระแสตอบรับจากผู้รับชมและให้การสนับสนุนตลอดเรื่อยมา'วีรภาพ-กีต้าร์' จัดให้!! 'เกรท-สพล' แต่ง 'ลิเบีย-ณัฐรินทร์'คมชัดลึก ฉบับเมื่อวันที่ 8 กันยายน 2562

ในปี 2562 ณัฐรินทร์ผลงานละครเรื่อง เจ้าสาวแก้ขัด เจ้าของบทบาท สายฝน ประกบคู่กับซัน พิชยดนย์ พึ่งพันธ์ และเป็นการร่วมงานกันเป็นครั้งแรกโดยมีผู้ติดตามและรับชมทำให้ละครเรื่องนี้ขณะที่ละครเรื่องดังกล่าวกำลังออกอากาศเป็นละครที่มีกระแสเรตติ้งดีประสบความสำเร็จ

และตามด้วยผลงานแสดงละครรีเมคที่ยอดนิยมในอดีตเรื่อง สุภาพบุรุษชาวดิน ซึ่งรับบทเป็น "เจ้าน้อย" แสดงคู่กับ จุติ จำเริญเกตุประทีป ละครเรื่องนี้ถือได้ว่าประสบความสำเร็จและการตอบรับดีกลายเป็นละครตอนจบเรตติ้งสูงสุด 7.2

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางพีพีทีวี 
 2559  บัวแล้งน้ำ   เพชรลดา สิทธิชัยพาณิชย์ (เพชร)

 ละครโทรทัศน์ทั้งหมดด้านล่างนี้ออกอากาศทางทรูโฟร์ยู 
 2561  คุณย่าดอตคอม   ปุ๋ม

 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี 
 2557  หนีก็ล่า ซ่าก็รัก  นุชรี วัยมันพันธุ์อสูร   ทิชา / ปักษาอสูรหญิง (รับเชิญ) 2558  มรสุมสวาท  วิมลมาน 2560  มัสยา  นพมาศ 2561  รักกันมันแจ๋ว  ส้มโอ พันธกานต์รัก  เต็มฟ้า เจ้าสาวช่างยนต์  ภาวิตา / ภาวิตา ค้าเจริญไพศาล 2562  กองพัน รักลั่นฟ้า  น้ำหวาน (รับเชิญ) เจ้าสาวแก้ขัด  สายฝน เจริญพัฒนาทรัพย์ สี่ไม้คาน  ผกา สุภาพบุรุษชาวดิน  เจ้าน้อยวินพัตรา (เจ้าน้อย) ยามป่วนกวนหัวใจ  แย้ม (รับเชิญ) 2563  เจาะเวลาหาผู้ใหญ่  สร้อยฟ้า 2564  วงเวียนหัวใจ  แขไข  2565  พ่อตามือปราบเฮี้ยน  วดี (รับเชิญ) เขยบ้านไร่ สะใภ้ไฮโซ  น้ำหนึ่ง กสิตระกูล คุ้งเสน่หา  จืด 2567  แผนลวงบ่วงมารยา  หว่าหวา 2568 เมืองแก้ว
# คามุอิ
คามุอิ อาจหมายถึง
 กามุย - เทพเจ้าของไอนุ
 คามุอิ - ตัวละครในกินทามะ
# การสำเร็จความใคร่แบบกลุ่มในเพศชาย
การสำเร็จความใคร่แบบกลุ่มในเพศชาย  หรืออาจเรียกในภาษาง่าย ๆ ว่า "ชักว่าวหมู่" หรือ "แข่งชักว่าว" เป็นกิจกรรมทางเพศที่กลุ่มชายหรือเด็กชายรวมตัวกันเป็นกลุ่มเพื่อทำการสำเร็จความใคร่ด้วยตนเองพร้อมกัน 

การสำเร็จความใคร่แบบกลุ่มในเพศชาย มักจะทำร่วมกันในรูปแบบกิจกรรมการแข่งขันซึ่งจะมี "ผู้ชนะ" ตามกติกาหลาย ๆ รูปแบบตามแต่จะกำหนดขึ้น ซึ่งโดยทั่วไปมักจะอาศัยการตัดสินจากรูปแบบหลั่งน้ำอสุจิ เช่น ผู้ที่หลั่งน้ำอสุจิไวที่สุด, หลั่งช้าที่สุด, ปริมาณน้ำอสุจิมากที่สุด, หรือน้ำอสุจิพุ่งไกลที่สุด เป็นต้น กิจกรรมเช่นนี้อาจจะถูกใช้เป็นจุดเริ่มต้นของความสัมพันธ์ทางเพศระหว่างผู้ชาย หรือถูกใช้เป็นวิธีการปลดปล่อยทางเพศของชายบางช่วงอายุหรือบางสถานการณ์ซึ่งความสัมพันธ์ทางเพศในรูปแบบปกติกับบุคคลอื่นไม่สามารถทำได้ 

ในขณะที่การสำเร็จความใคร่แบบกลุ่มมักจะถูกตีความถึงความสัมพันธ์ในรูปแบบ การรักร่วมเพศ แต่ผู้เชียวชาญบางคนอาจตีความกิจกรรมดังกล่าวของเด็กชายช่วงวัยรุ่นว่าเป็นพฤติกรรมปกติที่จะเริ่มเรียนรู้การสร้างความสัมพันธ์แบบรักต่างเพศ  และเรียนรู้ลักษณะเด่นทางเพศของผู้ชายจากเพื่อนในกลุ่ม